CELEX: 22006D0046
Language: hu
Date: 2006-01-13 00:00:00
Title: 2006/46/EK: Az AKCS–EK Vámegyüttműködési Bizottság 3/2005 határozata ( 2006. január 13. ) a Szváziföldi Királyság különleges helyzetének figyelembevétele céljából a magfonal előállítása tekintetében a  származó termékek  fogalmának meghatározásától való eltérésről

31.1.2006   
            
            
               HU
            
            
               Az Európai Unió Hivatalos Lapja
            
            
               L 26/14
            
         
      AZ AKCS–EK VÁMEGYÜTTMŰKÖDÉSI BIZOTTSÁG 3/2005 HATÁROZATA
   
   (2006. január 13.)
   a Szváziföldi Királyság különleges helyzetének figyelembevétele céljából a magfonal előállítása tekintetében a „származó termékek” fogalmának meghatározásától való eltérésről
   (2006/46/EK)
   AZ AKCS–EK VÁMEGYÜTTMŰKÖDÉSI BIZOTTSÁG,
   tekintettel a Cotonou-ban 2000. június 23-án aláírt AKCS–EK partnerségi megállapodásra és különösen annak V. melléklete 1. jegyzőkönyvének 38. cikkére,
   mivel:
   
               (1)
            
            
               Az említett jegyzőkönyv 38. cikkének (1) bekezdése úgy rendelkezik, hogy a származási szabályoktól el lehet térni, amennyiben azt egy már meglévő iparág fejlődése vagy új iparág létesítése indokolja.
            
         
               (2)
            
            
               2001. május 10-én a magfonal (az 5206.22, 5206.42, 5402.52 és 5402.62 HR-vámtarifaszám alatt) előállítása tekintetében a „származó termékek” fogalmának meghatározásától való eltérésről szóló 3/2001 AKCS–EK Vámegyüttműködési Bizottsági határozat (1) a Szváziföldi Királyság különleges helyzetének figyelembevétele céljából elfogadásra került. Az e határozat 1. cikkében előírt eltérés 2001. április 1. és 2006. március 31. között alkalmazandó.
            
         
               (3)
            
            
               E rendelkezés lejáratára tekintettel az afrikai, karibi és csendes-óceáni államok a Szváziföldi Királyság nevében 2005. július 8-án a magfonalra vonatkozóan kérelmet nyújtottak be az AKCS–EK partnerségi megállapodásban meghatározott származási szabályoktól való újabb eltérésre az ezen ország által előállított és a Közösségbe importált 1 300 tonna éves mennyiséget illetően 5 éves időszakra 2006. április 1-jei kezdettel.
            
         
               (4)
            
            
               A kérelmezett eltérés a 38. cikk (5) és (6) bekezdése alapján indokolt, különös tekintettel Szváziföld meglévő iparágainak fejlődésére és a tényre, hogy a kérelmező állam nem rendelkezik tengeri összeköttetéssel, illetve hogy a származási kumulációra vonatkozó szabályok nem alkalmazhatók.
            
         
               (5)
            
            
               Tekintettel a tervezett behozatali mennyiségekre az eltérés nem károsítaná súlyosan a meglévő közösségi iparágat, feltéve, hogy betartásra kerülnek a mennyiségre, felügyeletre és időtartamra vonatkozó bizonyos feltételek.
            
         
               (6)
            
            
               Az eltérést nem lehet 5 évre engedélyezni, mivel az AKCS–EK partnerségi megállapodás 37. cikkének megfelelően 2008. január 1-jén új kereskedelmi rendszer lép hatályba. Ebből következően ezt a határozatot 2006. április 1-jétől 2007 végéig kell alkalmazni, amíg ezen új kereskedelmi rendszer elfogadásra kerül.
            
         
               (7)
            
            
               Következésképpen a 38. cikk értelmében a Szváziföldi Királyságnak 2006. április 1. és 2007. december 31. között a magfonalra vonatkozóan 1 300 tonna éves mennyiségre eltérés engedélyezhető,
            
         A KÖVETKEZŐKÉPPEN HATÁROZOTT:
   1. cikk
   Az AKCS–EK partnerségi megállapodás V. melléklete 1. jegyzőkönyvének II. mellékletében található jegyzék különleges rendelkezéseitől való eltéréssel a HR 5206.22, 5206.42, 5402.52 és 5402.62 vámtarifaszám alá tartozó, Szváziföldön előállított, nem származó anyagokból készült magfonal az e határozatban foglaltakkal összhangban szváziföldi eredetűnek tekintendő.
   2. cikk
   Az 1. cikkben előírt eltérés azokra az e határozat mellékletében szereplő termékekre és mennyiségekre alkalmazandó, amelyeket 2006. április 1. és 2007. december 31. között importálnak Szváziföldről a Közösségbe.
   3. cikk
   A mellékletben meghatározott mennyiségeket a Bizottság kezeli, amely a hatékony ügyvezetés érdekében tanácsosnak ítélt minden közigazgatási intézkedést meghoz. A vámkontingensek kezelésével kapcsolatos 2454/93/EGK bizottsági rendelet (2) 308a., 308b. és 308c. cikke értelemszerűen vonatkozik a mellékletben szereplő mennyiségek kezelésére.
   4. cikk
   (1)   Szváziföld vámhatóságai megteszik a szükséges lépéseket az 1. cikkben említett termékek kivitelének mennyiségi ellenőrzésére. E célból az e határozat alapján általuk kibocsátott minden bizonyítványon szerepel az arra való utalás.
   (2)   A szváziföldi illetékes hatóságok háromhavonta kimutatást küldenek a Bizottságnak arról, hogy milyen mennyiségekről állítottak ki EUR.1 szállítási bizonyítványokat e határozat alapján, és közlik a bizonyítványok sorszámát.
   5. cikk
   Az e határozat alapján kibocsátott EUR.1 bizonyítványok 7. rovata a következő szavakat tartalmazza:
   
      „Derogation – Decision No 3/2005”.
   
   6. cikk
   Az afrikai, karibi és csendes-óceáni államok, a tagállamok és az Európai Közösség a maga részéről megteszi az e határozat végrehajtásához szükséges intézkedéseket.
   7. cikk
   Ez a határozat az elfogadásának napján lép hatályba.
   Ezt a határozatot 2006. április 1-jétől kell alkalmazni.
   
      Kelt Brüsszelben, 2006. január 13-án.
      
         
            az AKCS–EK Vámegyüttműködési Bizottság részéről
         
         
            a közös elnökök
         
         Robert VERRUE
         
         Peter H. KATJAVIVI
         
      
   
   
      (1)  HL L 144., 2001.5.30., 35. o.
   
      (2)  HL L 253., 1993.10.11., 1. o. A legutóbb a 883/2005/EK rendelettel (HL L 148., 2005.6.11., 5. o.) módosított rendelet.
   
      MELLÉKLET
      Szváziföld
      
                  Tételszám
               
               
                  HR-vámtarifaszám
               
               
                  Árumegnevezés
               
               
                  Időtartam
               
               
                  Mennyiség
               
            
                  09.1698
               
               
                  5206.22
                  5206.42
                  5402.52
                  5402.62
               
               
                  Magfonal
               
               
                  2006.4.1.–2007.3.31.
               
               
                  1 300 tonna
               
            
                  2007.4.1.–2007.12.31.
               
               
                  975 tonna